Macey Jones (2203347) ECAD-4008
Trafodwch yr egwyddorion hyn mewn perthynas ag arferion mewn addysg, gan ddangos dealltwriaeth gadarn, nodi cryfderau a meysydd I’w datblygu ar gyfer pob egwyddor.
Trwy gydol y modiwl, rydw i wedi datblygu dealltwriaeth gadarn o’r egwyddorion addysgeg a’i phwysigrwydd o fewn addysgu. Mae 12 egwyddor addysgeg wedi’i sefydlu er mwyn sicrhau bod gwersi yn cael ei chynllunio fel bod cyfleoedd dysgu effeithiol yn cael eu cyffwrdd ar draws y Meysydd Dysgu a Phrofiad, hynny yw, mathemateg a rhifedd, gwyddoniaeth a thechnoleg, celfyddydau mynegiannol, ieithoedd, llythrennedd a chyfathrebu, y dyniaethau ac iechyd a lles. Mae’r amgylchedd dysgu, arferion addysgu a dysgu da a pherthnasoedd gyda disgyblion yn hollbwysig o ran yr egwyddorion addysgegol. Dyfynnodd Llywodraeth Cymru; 
          Mae addysgeg wrth wraidd cwricwlwm. Wrth gynllunio eu cwricwlwm, dylai ysgolion ystyried y dulliau addysgegol y bydd angen iddyn nhw eu defnyddio i gefnogi dysgwyr i wireddu'r pedwar diben. Dylai ysgolion geisio datblygu gweledigaeth gref o ddysgu ac addysgu sy'n ystyried 'pam' a 'sut' yn ogystal â 'beth'. Bydd y weledigaeth hon yn cydnabod rôl hanfodol yr amgylchedd dysgu wrth gefnogi dysgu effeithiol.
(Llywodraeth Cymru, 2020)
Ystyriodd (Graham Donaldson, 2018) yr 12 egwyddor addysgeg a’r pedwar diben, cwricwlwm I Gymru. Eglurodd Donaldson pwysigrwydd y plant o ddeall trefniadau'r cwricwlwm er mwyn iddyn nhw ddatblygu i fod yn;
· Yn ddysgwyr uchelgeisiol, galluog sy’n barod i ddysgu drwy gydol eu hoes
· Yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u Gwaith
· Yn ddinasyddion egwyddorol, gwybodus yng Nghymru a’r byd
· Yn unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.
(Dyfodol Llwyddiannus, Donaldson 2018, tt.31)
Mae’r pedwar diben yn galluogi bod anghenion plant yn cael eu “diwallu” a bod cyfle deg i bob plentyn llwyddo yn y dyfodol.

O fewn y traethawd yma, rwy’n anelu at drafod tair egwyddor addysgeg gan dangos dealltwriaeth drylwyr o’r cryfderau, chyfyngiadau a sut i’w ddatblygu. Byddaf yn trafod fy mhrofiad i o fewn yr ysgol a chyferbynnu’r hyn rwyf wedi gweld i’r egwyddorion uchod. Pan rwyf yn cyfeirio at yr ysgol, rwyf yn cyfeirio at 18 o blant, meithrin a derbyn, o fewn pentref bach iawn yn Sir Caerfyrddin. .​

(Donaldson,2018, tt.68)​

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.  
Wrth ddadansoddi a dehongli’r egwyddor yma, rwyf wedi dod i gasgliad bod defnyddio cymysgedd o ddulliau sy’n cynnwys addysgu uniongyrchol yn ymwneud a dysgu trwy chwarae sydd wedi eu harwain gan y plant a gweithgareddau sydd yn cael eu cyflawni fel grŵp. Mae chwarae hunan-gyfeiriedig yn sicrhau bod plant yn datblygu sgiliau annibynnol ac yn gwneud cynnydd mewn eu sgiliau dychmygol. Mae gweithio fel grwp yn galluogi bod y wers wedi eu cynllunio i safon a bod cyfle i fi fel athrawes monitro cynnydd y disgyblion er mwyn ymyrryd yn gynnar os yw’n briodol. 
Serch hyn, yn fy mhrofiad dysgu, wnes i lwyddo gwahaniaethu’r plant mewn i grwpiau cymysg o alluoedd, er enghraifft, plant llai abl a thalentog yn gweithio ochr yn ochr i’r rhai mwy abl a thalentog, er mwyn cwblhau gwahanol weithgareddau. Roedd y gweithgareddau yn cynnwys; greu Mr Rhew eu hunain, ysgrifennu’r tywydd, gweithgareddau rhifo’r tywydd a darllen am y tywydd ar eu iPads. Roedd hyn i gyd yn gysylltiedig efo thema’r dosbarth, sef yn amlwg ‘Y Tywydd’. 
Ar ddiwedd y wers, roedd y plant yn cyflwyno eu gwaith ar y carped yn eu grwpiau. Wrth wahaniaethu’r disgyblion, roeddwn yn gallu addasu’r tasgau i ymateb i anghenion nhw fel unigolion, nid fel un dosbarth. Yn ystod y dasg, roedd cyfle i’r plant chwarae yn annibynnol yn yr awyr agored neu dan do, roedd y penderfyniad yn hollol lan iddyn nhw. Yn ôl yr erthygl Resurrecting Free Play in Young Children Looking Beyond Fitness and Fatness to Attention, Affiliation, and Affect gan (Hilary L. Burdette, et al, Robert C. Whitaker, 2005) “outdoor imaginary play encourages the brain to mature at a considerably faster rate, than those children who play indoors.” 
Mae hyn yn gysylltiedig gyda damcaniaeth Jerome Bruner o ‘sgaffaldi’. Ystyriodd Bruner bod plant yn gweithio’n well wrth sgaffaldio ei gilydd. Hynny yw, mae plant yn ddigon galluog i allu helpu ei gilydd a darganfod eu cryfderau a gwendidau yn annibynnol. Mae’r damcaniaeth yma hefyd yn gysylltiedig efo ddamcaniaeth Lev Vygotsky. Credodd Vygotsky bod plant sydd yn llai abl a thalentog yn gweithio’n well gyda’r plant mwy gwybodus, abl a thalentog. Y term swyddogol am hyn yw ‘Zone of proximal development’. Dyfynnodd Vygotsky;

         The distance between the actual development level as determined by independent problem solving and the level of potential development as determined through problem solving under adult guidance or in collaboration with more capable peers.                                          (Vygotsky, 1978, p. 86).
Trwy ymchwilio’n ddyfnach, darganfyddid seicolegydd Andrea Donato (1994) term o ddisgrifio’r cydweithrediad y dysgwyr yn y dosbarth. Gelwir hyn yn ‘collective scaffolding’. Mewn geiriau (Gonulal a Loewen, 2018, tt.3) mae ‘collective scaffolding’ yn gallu fod yn fuddiol iawn i ddatblygiad academaidd y plant. “In collective scaffolding, learners can create ZPDs for each other and can produce better results together than they would have been able to do alone.” 
Serch hyn, mae’n amlwg bod llawer o bethau ar gael i brofi bod y dull hwn yn addas ar gyfer y plant ac yn bersonol, credaf roedd y dull yn llwyddiannus a byddaf yn hapus i ddefnyddio eto. Un o’r manteision o weld y plant yn gweithio yn y grwp yma oedd y chyfathrebu roedd yn cael eu cyfleu trwy gydol y tasgau. Roedd y plant yn hapus i helpu ei gilydd ac yn mwynhau gweithio gyda’i gilydd. Wnes I hefyd gweld ochr fwy hyderus i’r plant a chredaf yn gryf bod y plant yn gweithio’n well efo’i gilydd nac yn unigol. Yn wendid i hyn, roedd rhai o’r plant yn gwneud fwy o ymdrech yn y grwp na rhai arall ac nad oedd rhai o’r plant yn ffocysu’n go iawn ar y dasg ac eisiau gwneud rhywbeth arall. Yn y modd yma, gallai i fel athrawes wedi annog fwy o gyfathrebu ac efallai rhoi fwy o opsiynau i’r plant sydd ddim eisiau cymryd rhan yn y dasg grŵp. 
Wrth gysylltu nôl at yr egwyddor, mae’n amlwg bod llawer o ddulliau ar gael i gefnogi dysgu uniongyrchol ond darganfyddai bod gwahaniaethu’r plant mewn i grwpiau yn gweithio’n well na thynnu’r plant allan o wersi am ‘un i un’ gyda fi. Hefyd, gwelais i fod hyder y plant wedi cynyddu a nawr, maen nhw’n gofyn am fwy o gymorth yn lle aros i rywun dod iddyn nhw. Roedd y dull yma hefyd yn galluogi twf mewn perthnasoedd y plant tuag at ei gilydd ac o ganlyniad, mae’r plant yn fwy agored i helpu ei gilydd yn lle canolbwyntio ar eu hunain. Yn bwysicaf, gwnaeth y dull helpu’r plant llai abl a thalentog adnabod gwendidau ei hunain ac felly, maen nhw’n datrys sut i wella hyn yn annibynnol ond, hefyd yn adnabod y cydbwysedd i ofyn am help hefyd. 
Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
Wrth bwyso a mesur, mae’r egwyddor yma’n disgrifio addasiad y gwaith er mwyn cwrdd ag anghenion nhw trwy adeiladu ar wybodaeth a phrofiadau blaenorol. Serch hyn, roedd (Saul McLeod, PhD, 2023) yn disgrifio’r math yma o ddysgu fel “Constructivism” yw ‘an approach to learning that holds that people actively construct or make their own knowledge and that reality is determined by the experiences of the learner” ac felly, mae plant yn adeiladu ar ddysgu blaenorol trwy ryngweithio efo’i amgylchedd, hynny yw, chwarae tu allan, tripiau ysgol neu ysgolion coedwig. Darganfyddid seicolegydd John Dewey bod cyd-destunau bywyd go iawn yn hollbwysig i blant deall goblygiadau'r byd ac felly, maen nhw’n dysgu’n well oherwydd mae’n rhywbeth maen nhw wedi gweld digwydd yn gorfforol. Dyfynnodd (Saul McLeod, PhD, 2023) dyfyniad o Dewey sydd yn dweud “Learning is a social activity - it is something we do together, in interaction with each other, rather than an abstract concept”.  
Yn wahanol i hyn, roedd seicolegydd (John Driscoll, 2000) yn anghytuno efo datganiad Dewey ac yn credu bod dysgu “only exists in the human mind” (Driscoll, 2000) ac felly, mae rhoi profiadau bywyd go iawn i’r plant ddim yn gwneud gwahaniaeth fel mae pawb yn meddwl bydd yn. Ychwanegodd Driscoll bod plant yn dysgu trwy brofiadau eu hunain ac felly, bydden nhw’n gallu cynllunio dehongliad eu hun o beth yw realiti iddyn nhw fel unigolion. Dyfynnodd “As they perceive each new experience, learners will continually update their own mental models to reflect the new information, and will, therefore, construct their own interpretation of reality” (Saul McLeod, PhD, 2023)
Serch hyn, trwy adolygu’r fath yma o ddysgu, penderfynnais i trefnu ymweliad i stiwdio S4C lle roedden nhw’n recordio’r tywydd yn fyw. Roedd cyfle i’r plant ddysgu am sut mae pethau yn gweithio tu ol y camerau, faint o amser mae’n cymryd a pwysigrwydd paratoi am y fath yma o  bethau. Pan gyrhaeddon ni nol yn yr ysgol, roedd y plant yn mynd ati I esgus bod yn dynion/menywod tywydd ac gwisgo I fyny fel un. Gyda help staff eraill y dosbarth, roedd cyfle iddyn nhw recordio eu hunain yn cyflwyno’r tywydd gan defnyddio geirfa syml, ac roedd rhai yn hapus I lliwio mewn tywydd gwahanol ar y bwrdd creadigol. 
Yn gyffredinol, roedd y diwrnod yn llwyddiannus lawn ac roedd y plant yn ymddiddori mewn dysgu trwy brofiadau bywyd go iawn. Os oedd modd gwneud y dasg yma’n wahanol, byddaf wedi cyfathrebu gyda rhieni yn gliriach cyn llaw a gosod ffiniau addas i’r plant er mwyn atal unrhyw ddamweiniau. Yn fantais i hyn, gwnaeth y plant mwynhau pob eiliad o fod allan yn yr awyr agored, heb ots y tywydd. Mi wnes i'n siŵr bod dillad addas gan bob plentyn. Fel dyfynnodd (Angela Rees ac Ann-marie Gealy, 2013, tt.21) yn y llyfr ‘Chwarae allan dysgu mas arfer da yn yr awyr agored’ “there’s no such thing as bad weather, only bad clothing”. 
Yn gyffredinol, mae sicrhau adeiladu ar wybodaeth blaenorol yn cynnwys ailadrodd, mynd ar tripiau, cwisis hwylus neu gemau a cwestiynau, mae’n hollol lan i diddordebau’r dosbarth. Mae’r egwyddor yma hefyd wedi dangos i ni pwysigrwydd ennyn diddordeb y plant, er enghraifft, defnyddiais i trip er mwyn ennyn diddordeb fy nisgyblion i oherwydd mae pob plentyn yn y dosbarth yn dwli mynd ar tripiau. Fel dyfynnodd (Benjamin Franklin, dim dyddiad) “tell me and i’ll forget, teach me and i may remember, involve me and i’ll learn).
Mae addysgu a dysgu da yn ymestyn oddi mewn ac ar draws Meysydd Dysgu a Phrofiad 
O fewn y cwricwlwm newydd i Gymru, cyflwynodd y Llywodraeth y 6 maes dysgu a phrofiad, lle mae dysgu trawsgwricwlaidd wedi eu datblygu. Mae’r term ‘trawsgwricwlaidd’ wedi eu sefydlu yn yr ysgol yn bennaf ac yn galluogi bod plant yn dysgu ar draws y meysydd dysgu a phrofiad. Mae’r meysydd dysgu a phrofiad yn cynnwys mathemateg a rhifedd, dyniaethau, iechyd a lles, celfyddydau mynegiannol, ieithoedd, llythrennedd a chyfathrebu a gwyddoniaeth a thechnoleg. Mae’r rhain wedi profi i annog defnydd ac o ganlyniad, cynydd o ddealltwriaeth plant o’r pedwar diben. Yn ôl (dyfodol Llwyddiannus, 2018, tud.38) maen nhw’n argymell “defnyddio un strwythur trefniadol ar gyfer y cwricwlwm ar draws yr ystod oedran cyfan rhwng 3 ac 16 oed.” ac mae'r dull hwn wedi profi i helpu athrawon i gynllunio a sicrhau bod anghenion pob plentyn wedi eu cwrdd. 
Ystyriodd (Jonathan Barnes, 2015) ffordd o roi’r term trawsgwricwlaidd mewn i safbwynt plentyn, lle dyfynnodd;
                    Mae'r byd y tu allan i'r ystafell ddosbarth yn drawsgwricwlaidd. Trwy’r ffenestr gwelaf waliau, coed, pobl yn cerdded heibio, ceir, adar, cymylau ac ambell awyren – dwi’n deall dim un ohonynt yn llawn o safbwynt un pwnc cwricwlwm yn unig. Rwy'n disgrifio a gwerthfawrogi'r goeden geirios y tu allan gan ddefnyddio cyfuniad o ddaearyddol, artistig, barddonol a geirfa athronyddol a hanesyddol. Gallai eraill ganfod yr un olygfa trwy gysylltu meddyliau o fathemateg, gwyddoniaeth, dylunio, cerddoriaeth, symud neu addysg grefyddol. Mae pob un ohonom yn edrych ar y byd, ei wrthrychau, ei batrymau a'i brofiadau, gyda llygaid gwahanol.
(Jonathan Barnes, 2015)
Serch hyn, penderfynais i greu gweithgaredd a oedd yn cynnwys creu graff o’i hoff dywydd. Yn gyntaf, roedd angen i’r plant creu siart tali a gofyn i bawb yn y dosbarth beth yw eu hoff dywydd. Roedden nhw wedyn yn symud ymlaen i greu graff bar o hoff dywydd y dosbarth, hynny yw, os oedd 10 plant yn hoffi’r haul, bydden nhw’n gwasgu 10 haul ar y siart. I orffen, bydd y plant yn recordio eu hunain yn dweud faint o bob un ydy’r dosbarth yn hoffi, er enghraifft, bydd yr athro/wes yn gofyn “faint o blant oedd yn hoffi tywydd heulog” a trwy annog y plentyn i ymateb mewn brawddeg lawn, bydd y plentyn yn ateb “mae 10 o blant yn hoffi tywydd heulog”. I ychwanegu, roedd y gweithgaredd yma wedi eu cynllunio er mwyn cyfuno gwyddoniaeth a thechnoleg, mathemateg a rhifedd, dyniaethau ac ieithoedd, llythrennedd a chyfathrebu i mewn i un gweithgaredd.
Yn gyffredinol, roedd y gweithgaredd wedi profi i fod yn llwyddiannus iawn ac roedd y plant yn mwynhau. Ond, roedd yna lawer o anfanteision o fewn cynnal y wers drawsgwricwlaidd. Un o’r anfanteision oedd y diffyg amser i wneud gwersi trawsgwricwlaidd yn rhan aml o fywyd ysgol. Credaf fod cynllunio i wersi traws cwricwlaidd yn llawer mwy heriol na chynllunio am wersi arferol oherwydd y diffyg amser. Mae hyn yn cyferbynnu dyfyniad (Graham Donaldson, 2018) yn y llyfryn ‘Dyfodol Llwyddiannus’ bod “hyn yn helpu i ymateb i bryderon ynghylch rhannu addysg yn adrannau drwy gymell athrawon i gydweithio’n greadigol ar draws ffiniau pwnc yng nghyd-destun y pedwar diben cwricwlwm.” Yn wahanol i hyn, roeddwn yn teimlo’n hyderus wrth gynnal y gweithgaredd a chyrhaeddais i fy meini prawf llwyddiant. Gwnaeth pob disgybl gwneud ymdrech i gyflwyno gwaith o safon uchel ac roedd pob disgybl wedi bwrw eu nodau dysgu. 
Felly, wrth gyfeirio nôl at yr egwyddor sef “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad”, mae’n amlwg bod cysylltu’r meysydd dysgu a phrofiad yn hollbwysig ar gyfer datblygiad academaidd y plant. Yn bwysicaf oll, y dull trawsgwricwlaidd oedd y dull orau ar gyfer plant y cyfnod Sylfaen a datblygiad nhw ar draws pob maes dysgu.
Casgliad
I gloi, credaf yn gryf bod y cwricwlwm newydd I Gymru yn syniad ardderchog a fydd o fantais i’n disgyblion yn y dyfodol oherwydd cyflwyniad y pedwar diben a’r meysydd dysgu a phrofiad. Rydw I hefyd yn hoff iawn o’r syniad o wersi iechyd a lles sydd wedi eu cyflwyno fel rhan o hyn. O ran y dull trawsgwricwlaidd, rydw i’n hoff iawn o wneud hyn a chredaf fod disgyblion yn gallu derbyn mwy o hyn na dysgu pynciau ar wahanol raddau. Hefyd, mae’r plant yn cael dod yn gyfarwydd â phob maes dysgu, nid dim ond y rhai sydd yn ‘pwysicach’ nag eraill, hynny yw, mathemateg a rhifedd, gwyddoniaeth a thechnoleg ac ieithoedd, llythrennedd a chyfathrebu. Rydw I hefyd yn hoffi’r dull yma oherwydd mae’n helpu athrawon i fonitro cryfderau a gwendidau’r disgyblion mewn amser bach ar draws y meysydd dysgu a phrofiad i gyd ac o ganlyniad, yn arbed amser i athrawon yn y pendraw pan mae’n dod i raddio gallu’r plentyn ar ddiwedd y flwyddyn. 
Yn anfantais i hyn, roeddwn yn teimlo bod y dull yma’n fwy heriol i gynllunio na chynllun gwers arferol ac roedd llawer o ddisgyblion yn gweld hi’n anodd cadw i fyny (yn academaidd) gyda phawb arall y dosbarth ac felly, roedden nhw’n dangos rhwystredigaeth o fewn y wers. 
O ran yr egwyddorion pedagogaidd, credaf fod pwyntiau Dr Graham Donaldson yn rhai buddiol a positif iawn ac felly, ni fyddaf yn newid un rhywbeth. Rwy’n sicr iawn bydd y disgyblion yn blant hapus iawn sydd yn barod i weithio a byddaf yn rhoi addysg enw da. Mae’r pedwar diben hefyd yn rhan bwysig o’r cwricwlwm I Gymru ac mae hyn hefyd wedi profi i helpu plant cyrraedd eu llawn botensial yn ystod eu haddysg. 
I bennu, credaf fod y cwricwlwm newydd I Gymru yn arbennig a byddaf yn cymryd y pwyntiau yma mewn i ystyriaeth pan fyddaf ryw ddydd yn dod yn athrawes. 

